গোললাইন-বিতর্ক পিছু ছাড়ছে না বার্সেলোনার। কিছুদিন আগেই লিওনেল মেসির গোল বাতিল হওয়ায় জয়বঞ্চিত হয়েছিল বার্সা। কাল গোলবঞ্চিত হলেন লুইস সুয়ারেজ। তবে এবার জয় নিয়েই ফিরেছে কাতালান ক্লাবটি। ঘরের মাঠে দেপোর্তিভো লা করুনিয়াকে ৪-০ গোলে উড়িয়ে দিয়ে লা লিগা টেবিলের শীর্ষস্থানে আরও জাঁকিয়ে বসলেন মেসিরা। আগামী সপ্তাহে এল ক্লাসিকোতে বার্সার চেয়ে ১১ পয়েন্ট পিছিয়ে থেকে মাঠে নামবে রিয়াল মাদ্রিদ।